ఫిలిప్పైన్ ఎయిర్‌లైన్స్

పిలిప్పైన్స్ ఎయిర్ లైన్స్ (పి.ఎస్.ఈ.: పి.ఎ.ఎల్), అనేది ఫిలిప్పీన్స్ దేశంలో ఇది ప్రధాన వైమానిక సంస్థగానే కాకుండా చారిత్రంగా అందరికీ తెలిసిన పేరు. పాసే నగరం లోని పి.ఎన్.బి. సెంటర్ లో దీని ప్రధాన కార్యాలయం ఉంది. ఈ ఎయిర్ లైన్ 1941లో ప్రారంభమైంది. ఇది ఆసియాలో అతి పురాతన, మొదటి వాణిజ్యపరమైన వైమానిక సంస్థ.

చరిత్ర

పి.ఎ.ఎల్. సంస్థలను 1941లో దేశానికి సేవ చేసే ఓ పవిత్ర కార్యం కోసం ప్రారంభించారు. ప్రపంచ యుద్ధం నడుస్తోన్న సమయంలో ఎయిర్ లైన్ బీచ్ మోడల్ 18 విమానాలను వాడింది. 

ఇది అధికారికంగా 1986 నుంచి వ్యాపార పరమైన కార్యకలాపాలు నిర్వహిస్తోంది. సరికొత్త విమానాలను ఉపయోగిస్తూ, బలమైన కనెక్టవిటీ ఉన్న ఈ ఎయిర్ లైన్ ప్రస్తుతం ప్రపంచంలోని ఉత్తమ వైమానిక సంస్థల్లో ఒకటిగా గుర్తింపు పొందింది.

గమ్యాలు

పిలిప్పైన్స్ ఎయిర్ లైన్స్ కార్యకలాపాలు ప్రాథమిక స్థావరం (నినోయ్ అక్వినో అంతర్జాతీయ విమానాశ్రయం), ద్వితీయ స్థావరం (మక్టాన్-సెబూ అంతర్జాతీయ విమానాశ్రయం) నుంచి సాగుతాయి. వీటిలో ఎక్కువ మార్గాల్లో జరిగే కార్యకలాపాలు నినోయ్ అక్వినో అంతర్జాతీయ విమానాశ్రయం నుంచి జరుగుతాయి. ఈ ఎయిర్ లైన్ విమానాలు ఆసియా-ఫసిపిక్, ఉత్తర అమెరికా, ఆస్ట్రేలియా లోని గమ్యాలకు నడుస్తుంటాయి.

పిలిప్పైన్స్ ఎయిర్ లైన్స్ ప్రస్తుత విమానాలు 

2015 ఏప్రిల్ నాటికి పిలిప్పైన్స్ ఎయిర్ లైన్స్ విమానాల వివరాలు ఈ విధంగా ఉన్నాయి.:

క్యాబిన్ సేవలు

ప్రాచీన వైమానిక సంస్థల్లో ఒకటైన పిలిప్పైన్స్ పాత విలువలకు ఆధునికత జోడించి తన సేవలను అందిస్తూ ప్రపంచవ్యాప్తంగా ఎంతో మంది విమాన ప్రయాణికుల హృదయాలను కొల్లగొట్టింది. ఈ విమానాల్లో మబుహే తరగతి (వ్యాపార), ఫియెస్టా తరగతి (సాధారణ) అనే రెండు రకాల విభిన్న తరగతులుంటాయి. ఈ విమానాల్లో వినోదంతో పాటు భోజన సదుపాయాలు ఉంటాయి. వీటితో పాటు ల్యాప్ టాప్ ఛార్జింగ్ పాయింట్, యు.ఎస్.బి. పోర్ట్ సీటుకు అందుబాటులో ఉంటాయి. సాధారణ తరగతిలో టచ్ స్క్రీన్ టీవీ, మొత్తటి సీట్లు ఉంటాయి. పిలిప్పైన్స్ విమానాల్లో ప్రయాణించే వారికి ఆన్ లైన్ చెక్-ఇన్ సదుపాయం కూడా ఉంది. సాధారణ తరగతిలో 15 నుంచి 20 కిలోల బరువున్న బ్యాగేజీని, వ్యాపార తరగతి వారికి 30-35 కిలోల బరువును తమ వెంట తీసుకెళ్లవచ్చు.

ప్రమాదాలు-సంఘటనలు

పిలిప్పైన్స్ ఎయిర్ లైన్స్ 1941లో ప్రారంభమైనప్పటి నుంచి కొన్ని ప్రమాదాలు చోటుచేసుకున్నాయి. ఎక్కువ శాతం ప్రమాదాలు విమానంలో ఏర్పడిన సాంకేతిక లోపాల వల్లే జరిగాయి. కొని పి.ఎ.ఎల్. జెట్ విమానాలు కూడా ప్రమాదాలకు గురయ్యాయి. చెప్పుకోదగిన ప్రమాదం అల్ ఖైదా ఉగ్రవాద కార్యకలాపాల వల్ల పిలిప్పైన్స్ ఎయిర్ లైన్స్ విమానం 434లో పేలుడు సంభవించింది.

మూలాలు

ఫిలిప్పీన్స్
1941 స్థాపితాలు
విమానయాన సంస్థలు